Tayyaba Zafar

Tayyaba Zafar (Lahore, Pakistan, 1983ko maiatzaren 29a - ) astronomo eta zientzia komunikatzaile pakistandarra da. 

Antartikara joandako aurreneko emakumezko pakistandarra izateagatik egin zen ezagun. Gaur egun galaxia urrunetako metalen eta hautsaren sorrera ikertzen du, izarren sorreran eta galaxien bestelako ezaugarrietan duten eragina ikusteko.

Biografia 
Tayyaba Zafar Lahoren jaio zen eta Kopenhageko Unibertsitateko Kosmologia ilunaren Zentruan egin zuen tesia 2011n. Horrekin hasi zuen astronomia ibilbidea. Ondoren Marsellako Astrofisika Laborategian eta Hegoaldeko Behatoki Europarrean aritu ondoren 2015ean Australiako Obserbatorio Astronomikoan hasi zen lanean. Horregatik pakistandar-australiar nazionalitate bikoitza du. 2018tik aurrera Macquarie Unibertsitateko (Sydney) lektorea da. 

2018an Homeward Bound proiektuaren barnean Antarktikara joan zen eta han izandako esperientziaren inguruan hainbat hitzaldi eman ditu emakumezko zientzilariak ahalduntzeko helburuaz. Munduan zeharreko teklebista kateetan elkarrizketa ugari egin ditu, BBC World, ABC News, SBS, EFE Verde... Bai eta Pakistango telebista kateetan ere, Such TV eta Lahore News TV kasu.

Unibertso ilunean zentratu ditu ikerketak eta galaxien ezaugarrietan duen eragina azertzen du.

Sariak 
 NSW Young Tall Poppy Science Award (2020, Australia)

Argitalpen aukeratuak 
Zafar, T., D. Watson, J. P. U. Fynbo, D. Malesani, P. Jakobsson, and A. de Ugarte Postigo 2011. The extinction curves of star-forming regions from z = 0.1 to 6.7 using GRB afterglow spectroscopy. Astronomy and Astrophysics 532, A143. 2011A&A...532A.143Z
Zafar, T., C. Péroux, A. Popping, B. Milliard, J.-M. Deharveng, and S. Frank 2013. The ESO UVES advanced data products quasar sample. II. Cosmological evolution of the neutral gas mass density. Astronomy and Astrophysics 556, A141. 2013A&A...556A.141Z
Zafar, T. and D. Watson 2013. The metals-to-dust ratio to very low metallicities using GRB and QSO absorbers; extremely rapid dust formation. Astronomy and Astrophysics 560, A26. 2013A&A...560A..26Z

Erreferentziak

Kanpo estekak 

Lahoretarrak
Pakistango zientzialariak
Pakistango astronomoak
Emakume zientzialariak
Emakume astronomoak